Hvis du møder et rådyr på parkeringspladsen eller i haven, så er det næppe fordi, det pludselig er blevet tamt. Der er formentlig tale om et afkræftet dyr, som desperat leder efter føde i den kolde vinter. Det oplyser P4 Nordjylland. Vildtkonsulent Allan Bruun Rasmussen fra Falck har foreløbig været med til at aflive 20 rådyr på landsplan denne vinter. - Rådyrerne går rundt på parkeringspladser og i haver, og folk tror, det er fordi, de vil kæles for. Men det er atypisk for dyrene at opføre sig sådan. De har det rigtig skidt, og derfor bliver vi ofte nødt til at aflive dem, siger Allan Bruun Rasmussen. Han opfordrer jagtkonsortier til i højere grad at fodre råvildtet, så dyrene ikke bliver syge og afkræftede.
Afkræftede dyr kan ikke finde føde